Targaryen

**Targaryen** on kuvitteellinen suku yhdysvaltalaiskirjailija George R. R. Martinin fantasiateoksissa. Suvun jäseniä tavataan *[[Tulen ja jään laulu]]* -kirjasarjassa ja siihen liittyvissä teoksissa, kuten *[[Game of Thrones]]* -televisiosarjassa. Suku on pääosassa Martinin romaanissa *[[Tuli ja veri]]* ja siihen perustuvassa televisiosarjassa *[[House of the Dragon]]*. Teosten päähenkilöistä muun muassa Daenerys Targaryen ja Rhaenyra Targaryen kuuluvat sukuun.

Targaryenit ovat vanhaa valyrialaista alkuperää ja heillä on harvinainen kyky hallita lohikäärmeitä. Valyrian tuhon jälkeen Targaryenit valloittavat Westerosin ja hallitsevat Seitsemää kuningaskuntaa noin kolmensadan vuoden ajan, kunnes Robert Baratheon syöksee kuningas Aerys II:n vallasta ja ajaa tämän lapset maanpakoon.

## Suvun vaiheet

### Valyria ja sen tuho
Targaryenien kerrotaan asuttaneen Valyrian kuningaskuntaa ennen sen salaperäistä tuhoutumista. Muiden valyrialaisten tavoin suvun arvellaan polveutuvan Valyrian niemimaalla eläneistä paimentolaisista. Heidän sanotaan olevan ”lohikäärmeiden sukua”, sillä he oppivat muiden valyrialaisten sukujen tavoin kesyttämään lohikäärmeitä ja käyttivät niiden voimaa hyödyksi esimerkiksi sodissa. He eivät kuitenkaan olleet Valyrian monista lohikäärmeruhtinaista mahtavimpia. 

Aenar Targaryenin tytär ennustaa Valyrian tuhon 12 vuotta ennen sen tapahtumista, minkä seurauksena perhe muuttaa viiden lohikäärmeen kanssa Lohikäärmekivelle. Aenaria syytetään pelkuriksi pakonsa takia. Valyrian tuhon ja sitä seuranneiden levottomuuksien myötä muut lohikäärmeruhtinaat ja lohikäärmeet katoavat, mutta Westerosiin asettuneet Targaryenit selviävät. Balerion Mustakauhu sekä kaksi Lohikäärmekivellä ollutta munaa ovat ainoat tuhosta selviävät lohikäärmeet tehden suvun jäsenistä ainoat jäljelle jäävät lohikäärmeruhtinaat.

### Westerosin valloitus
Valyrian tuhon jälkeen, suvun pysyteltyä Lohikäärmekivellä noin sata vuotta, Aegon Targaryen menee naimisiin molempien sisartensa, Visenyan ja Rhaenysin, kanssa ja hyökkää lohikäärmeineen Westerosin eri kuningaskuntiin. Myöhemmin lisänimellä Valloittaja tunnettu Aegon ratsastaa Balerion Mustakauhulla, Visenya Vhagharilla ja Rhaenys Meraxesilla, kun he valtaavat Westerosia kuningaskunta kerrallaan. He saavat hallintaansa seitsemästä kuningaskunnasta kuusi, ja ainoaksi valloittamattomaksi alueeksi jäävä Dorne alistuu Targaryenin suvun vallan alle noin sataa vuotta myöhemmin. Valloitusretki käynnistää Westerosissa uuden ajanlaskun, ja samalla syntyy pääkaupunki Kuninkaansatama. Targaryenit hallitsevat Seitsemää kuningaskuntaa Robertin kapinaan asti.

### Lohikäärmetanssi
Lohikäärmetanssi on Targaryenin suvun sisällissota, joka alkaa kuningas Viserys I Targaryenin kuoltua. Hänen poikansa Aegon II kaappaa vallan sisareltaan Rhaenyralta, joka julistaa veljensä maanpetturiksi. Sota kestää kaksi vuotta ja on lohikäärmeiden takia tuhoisa. Rhaenyra saa surmansa, kun Aegon II syöttää tämän lohikäärmeelleen. Hän kuolee itse hieman myöhemmin, jolloin Rhaenyran poika, Aegon III, nousee valtaistuimelle. Sisällissodan jälkeen lohikäärmeet ovat kuolemassa sukupuuttoon. Viimeinen niistä kuolee Aegon III:n valtakaudella, ja Aegon saa lisänimen ”Lohikäärmeenturma”. Kuninkaan kuvaillaan pelänneen lohikäärmeitä äitinsä kohtalon takia, minkä vuoksi hänen epäillään myrkyttäneen viimeisen yksilön.

Lohikäärmetanssista kertoo HBO:n vuonna 2022 alkanut televisiosarja *[[House of the Dragon]].

=== Mustalieska-kapinat ===
Mustalieska-kapinat seuraavat kuningas Aegon IV Targaryenin eli Aegon Arvottoman valtakautta. Kapinoita käydään kaikkiaan viisi noin 60 vuoden aikana. Ensimmäinen niistä alkaa noin 200 vuotta Aegon I:n valloituksen jälkeen. Aegon IV on Viserys II:n poika, eli Rhaenyra ja [[Daemon Targaryen]]in pojanpoika.

Kapinat aiheuttaa epäselvyys perimysjärjestyksestä, koska Aegon IV tunnustaa [[Avioton lapsi|aviottomat lapsensa]] kuolinvuoteellaan. Yksi näistä on nimeltään Daemon Mustalieska, joka on ensimmäinen viidestä kruununtavoittelijasta. Aegon antaa Daemonille sukunsa Mustalieska-perintömiekan, vaikka se kuuluisi hänen lailliselle perilliselleen, avioliitossa syntyneelle prinssi Daeron Targaryenille. Antamalla miekan pois Aegon heikentää Daeronin oikeutta kruunuun ja sytyttää ensimmäisen kapinaan johtaneen kipinän.

Ensimmäisessä Mustalieska-kapinassa vastakkain ovat kuningas Daeron II ja Daemon Mustalieska. Kapina päättyy Punanurmikentän taisteluun, jossa [[Luettelo Tulen ja jään laulu -sarjan hahmoista#Brynden Joki|Brynden Joki]] surmaa Daemonin ja tämän kaksospojat. Toisessa kapinassa vallan yrittää anastaa Daemonin poika Daemon II Mustalieska, mutta yritys tukahdutetaan alkuunsa Brynden Joen johdolla.

George R. R. Martinin pienoisromaanikokoelma *Seitsemän kuningaskunnan ritari* sijoittuu ensimmäisen ja toisen Mustalieska-kapinan välille.

=== Suvilinnan tragedia ===
Suvilinnan tragediaksi kutsutaan tulipaloa, jossa Targaryenien [[Tulen ja jään laulun maailma#Suvilinna|Suvilinna]] tuhoutuu. Palo syttyy, kun kuningas [[Luettelo Tulen ja jään laulu -sarjan hahmoista#Aegon V Targaryen|Aegon Arvaamaton]] yrittää taikuudella saada sukupuuttoon kuolleiden lohikäärmeiden munia kuoriutumaan. Aegon menettää tulipalossa henkensä, samoin kuin hänen vanhin poikansa Duncan ja kuninkaankaartin komentaja Duncan Pitkä. Aegonin lapsenlapsen, Hulluna kuninkaana tunnetun [[Luettelo Tulen ja jään laulu -sarjan hahmoista#Aerys II Targaryen|Aerys II:n]] poika [[Luettelo Tulen ja jään laulu -sarjan hahmoista#Rhaegar Targaryen|Rhaegar Targaryen]] syntyy Suvilinnassa samana päivänä ja selviää tulipalosta.

=== Robertin kapina ===
[[Tulen ja jään laulu -kirjasarjan aikajana#Robertin kapina|Robertin kapina]] on vuosien 282–283 AC välillä käyty sota, joka saa alkunsa Hulluksi kuninkaaksi kutsutun Aerys II:n pojan Rhaegar Targaryenin siepatessa [[Robert Baratheon]]in kihlatun [[Luettelo Tulen ja jään laulu -sarjan hahmoista#Lyanna Stark|Lyanna Starkin]]. Baratheonien puolella kapinassa Hullua kuningasta vastaan ovat [[Stark (kuvitteellinen suku)|Starkit]], [[Luettelo Tulen ja jään laulu -sarjan hahmoista#Tullyn suku|Tullyt]] ja [[Luettelo Tulen ja jään laulu -sarjan hahmoista#Arrynin suku|Arrynit]] sekä lopulta myös [[Luettelo Tulen ja jään laulu -sarjan hahmoista#Lannisterin suku|Lannisterit]]. Kapina päättyy, kun Robert tappaa Rhaegarin taistelussa ja [[Jaime Lannister]] surmaa kuninkaansa Aerys II:n. Kapinan jälkeen Robert nousee valtaistuimelle, jolloin Targaryenin suvulle uskolliset miehet vievät entisen kuninkaan elossa selvinneet lapset [[Daenerys Targaryen|Daenerysin]] ja [[Luettelo Tulen ja jään laulu -sarjan hahmoista#Viserys Targaryen|Viserysin]] turvaan Essoksen [[Tulen ja jään laulun maailma#Vapaakaupungit|Vapaakaupunkeihin]]. *Tulen ja jään laulu* -kirjasarjan alussa ainoat tunnetut elävät Targaeryenit ovat maanpakoon ajetut Daenerys ja Viserys. George R. R. Martinin mukaan sisarusten maanpakolaisuus sai innoitusta Englannin kruunua tavoitelleesta Stuartin suvusta, etenkin [[Charles Edward Stuart]]ista.

== Tavat ja tunnukset ==
Targaryenien [[vaakuna]]tunnus on kolmipäinen lohikäärme ja heidän [[tunnuslause]]enaan on ”Tuli ja veri”. Martinin mukaan hän ei sarjaa aloittaessaan osannut päättää, ottaako tarinaan lainkaan mukaan oikeita lohikäärmeitä. Hän kuitenkin tiesi aina, että Targaryenien tunnuksessa olisi niitä. Tunnuslauseen *tuli* viittaa lohikäärmeisiin ja *veri* kuvaa heidän verenperintöään eli kykyään kesyttää lohikäärmeitä.

Suvun jäsenille tunnusomaisia piirteitä ovat hopeiset hiukset ja violetit silmät. Myös kalpea iho on Targaryeneille tyypillistä. Osalla heistä on lohikäärmemäisiä kykyjä, eli he eivät syty palamaan liekeissä tai kärsi kuumuudesta. Kaikilla suvun jäsenillä näitä kykyjä tai huomiota herättäviä ominaisuuksia ei kuitenkaan ole. Valyrialaisten tapojen mukaan Targaryenit pyrkivät avioitumaan sisarustensa kanssa, jotta heidän sukulinjansa pysyisi puhtaana. [[Sisäsiittoisuus|Sisäsiittoisuuden]] takia suuri osa suvun jäsenistä on [[Hulluus|mielisairaita]]. Kun suvun jäsen kuolee, ruumista ei haudata, vaan se poltetaan.

Ennen Robert Baratheonin kapinaa suku pitää Westerosissa tukikohtinaan sekä sen pääkaupunkia Kuninkaansatamaa että Lohikäärmekiveä. Myös Suvilinna kuuluu Targaryenin suvulle ennen sen tuhoutumista.

== Targaryenit sarjan teoksissa ==


Targaryenit ovat näkyvästi esillä George R. R. Martinin luomaan maailmaan sijoittuvissa teoksissa ja sen historiassa. Hänen romaaneissaan kerrotaan yhteensä yli sadasta sukuun kuuluvasta henkilöstä ainakin 16 sukupolven ajalta.

=== Tuli ja veri ===
*Tuli ja veri* on Targaryenin suvun historiasta kertovan kaksiosaisen kirjasarjan ensimmäinen osa, joka julkaistiin vuonna 2018. Sarja alkaa noin kolmesataa vuotta ennen *Tulen ja jään laulua* [[Luettelo Tulen ja jään laulu -sarjan hahmoista#Aegon Targaryen|Aegon Valloittajan]] valloittaessa Westerosin Vanhan Valyrian tuhon jälkeen. Ensimmäiseen osaan perustuvaa, [[HBO|HBO:n]] tuottamaa televisiosarjaa *House of the Dragon* alettiin esittää vuonna 2022.

Kirjassa esiintyviä merkittäviä Targaryenin suvun jäseniä ovat:

* [[Aegon I Targaryen]] eli Aegon Valloittaja, Westerosin ensimmäinen Targaryen-kuningas, joka valmisti [[Rautavaltaistuin|Rautavaltaistuimen]]
* Jaehaerys I Targaryen, jonka 55-vuotinen valtakausi on Targaryen-suvun hallitsijoista pisin
* [[Rhaenyra Targaryen]], jonka ympärille rakentuva perimyskiista aiheuttaa suvun sisällissodan.

=== Seitsemän kuningaskunnan ritari ===
*Seitsemän kuningaskunnan ritari* on Martinin kokoelmateos, joka sisältää kolme pienoisromaania: ”Puskaritari” (*The Hedge Knight*, 1998), ”Valan vannonut miekkamies” (*The Sworn Sword*, 2003) ja ”Mysteeriritari” (*The Mystery Knight*, 2010). Se kertoo ser [[Luettelo Tulen ja jään laulu -sarjan hahmoista#Duncan Pitkä|Duncan Pitkästä]] ja tämän aseenkantajasta [[Luettelo Tulen ja jään laulu -sarjan hahmoista#Aegon V Targaryen|Eggistä]], joka on oikealta nimeltään Aegon Targaryen. Eggistä tulee myöhemmin kuningas Aegon V eli Aegon Arvaamaton. Kirja kertoo ajasta noin sata vuotta ennen *Tulen ja jään laulun* alkua.

Kirjassa esiintyviä merkittäviä Targaryenin suvun jäseniä ovat:

* Daeron II Targaryen eli Daeron Hyvä, kuningas Aegon IV:n poika ja Seitsemän kuningaskunnan hallitsija kirjan alussa
* [[Luettelo Tulen ja jään laulu -sarjan hahmoista#Brynden Joki|Brynden Joki]] eli Verivaris tai Kolmisilmäinen korppi, Aegon IV:n äpäräpoika ja Daeron II:n puoliveli
* Baelor Targaryen eli Baelor Pirstakeihäs, kuningas Daeron II:n vanhin poika
* Maekar Targaryen, Daeron II:n neljäs poika
* Aerion Targaryen eli Aerion Kirkasliekki, Maekarin toinen poika
* [[Luettelo Tulen ja jään laulu -sarjan hahmoista#Aegon V Targaryen|Aegon V Targaryen]] eli Egg, kuningas Maekarin neljäs poika ja kirjan toinen päähenkilö.

=== Tulen ja jään laulu ===
*Tulen ja jään laulu* on Martinin tekeillä oleva kirjasarja, jonka on tarkoitus koostua yhteensä seitsemästä osasta. Sarja on menestynyt kaupallisesti erittäin hyvin ja [[HBO]] on tehnyt sen pohjalta televisiosarjan *Game of Thrones''. Sarjan alussa Aegon Valloittajan kruunaamisesta on kulunut hieman vajaa 300 vuotta ja Robertin kapinasta noin 15 vuotta.

Sarjassa esiintyviä merkittäviä Targaryenin suvun jäseniä ovat:

* Aemon Targaryen, Eggin veli ja Yövartion mestari
* Aerys II Targaryen eli ”Hullu kuningas”, Eggin lapsenlapsi ja Westerosin kuningas ennen Robert Baratheonia
* Rhaegar Targaryen, Aerys II:n edesmennyt vanhin poika ja Jon Nietoksen isä televisiosarjassa
* Viserys III Targaryen eli ”Kerjäläiskuningas”, Aerys II:n nuorin poika
* Daenerys Targaryen eli Daenerys Myrskysyntyinen, Aerys II:n tytär, yksi sarjan päähenkilöistä
* Aegon Targaryen eli Jon Nietos (televisiosarjassa), yksi sarjan päähenkilöistä.

## Sukupuut
Sukupuihin on merkitty vain suvun historian tai Martinin teosten kannalta merkittäviä hahmoja ja sukuhaaroja. Seitsemän kuningaskunnan hallitsijat on lihavoitu.



:



:

## Lähteet
* 
* 

### Viitteet

## Aiheesta muualla

* Targaryenin suku A Wiki of Ice and Firessa 
* Targaryenin suku Game of Thrones Wikissä